На основу Решења Трговинског суда у Београду VI Ст. бр. 212/96 од 13.03.2001. године, Закључка стечајног судије Трговинског суда у Београду VI Ст. бр. 212/96 од 05.06.2007. године и у складу са чл. 109. чл.110. и чл.111. Закона о стечајном поступку („Сл. гласник РС“, бр. 84/04 и 85/05) и Националним стандардом бр. 5 о начину и поступку уновчења имовине стечајног дужника („Сл.гласник РС“ бр. 13/10), стечајни управник стечајног дужника:

**ГП ''РАД'' ДП Београд у стечају**

**са седиштем у Београду, ул. Косовска бр. 31**

**ОГЛАШАВА**

**продају непокретне имовине**

**методом јавног надметања**

**Предмет продаје je једна имовинска целина стечајног дужника и то:**

|  |  |  |  |
| --- | --- | --- | --- |
| **Бр. целине** | **Опис целине** | **Почетна цена** | **Депозит** |
| **(динара)** | **(динара)** |
| **ЦЕЛИНА 1** | **Посебни делови у недовршеном објекту , у Београду, ул. Михајла Богићевића бр.1,** у оквиру зграде бр.1 постојеће на к.п. 494/1, a која делом пада и на к.п. 494/2, 495 и 811/1 све у КО Савски венац, објекат изграђен без одобрења за градњу, власник држалац није утврђен, облик својине приватна, обим удела 1/1 и то:  **Локал Л3** у приземљу површине 24.64м2  **Локал Л5** у приземљу површине 11,75м2  **Локал Л Ц** у приземљу површине 13,45м2  **Стан бр.7** на другом спрату, нето површине 36,09м2 планиране структуре 1.0  **Стан бр.8** на другом спрату, нето површине 65.24м2 планиране структуре 2.0  **Стан бр.9** на другом спрату, нето површине 37,70м2 планиране структуре 1.0  **Стан бр.10** на другом спрату, нето површине 56,38м2 планиране структуре 2.0  **Стан бр.14** на трећем спрату, нето површине 64,76м2 планиране структуре 2.0  **Стан бр.20** на четвртом спрату, нето површине 67.69м2 планиране структуре 2.0  **Стан бр.21** на четвртом спрату, нето површине 37.54м2 планиране структуре 1.0  **Стан бр.27** на петом спрату, нето површине 37.40м2 планиране структуре 1.0  **Стан бр.28** на петом спрату, нето површине 56.64м2 планиране структуре 2.0  **Стан бр.29** на петом спрату, нето површине 39.33м2 планиране структуре 1.0  **Стан бр.32** на шестом спрату, нето површине 37.24м2 планиране структуре 1.0  **Стан бр.33** на шестом спрату, нето површине 56.04м2 планиране структуре 2.0  **Стан бр.34** на шестом спрату, нето површине 39.75м2 планиране структуре 1.0  **Стан бр.35** на шестом спрату, нето површине 36.94м2 планиране структуре 1.0  **Наведени локали и станови такође представљају недовршене посебне делове објекта који није изграђен у целости** | **77.712.885,16** | **31.085.154,06** |

**Предметни локали и станови продају се у тренутном стању и степену готовости, без икаквих гаранција и одговорности продавца за недостатке предмета продаје, као и самог објекта у коме се налазе.**

**Право на учешће имају сва правна и физичка лица која:**

1. **након добијања профактуре**, изврше уплату ради откупа продајне документације у износу од **400.000,00 динара+ПДВ**. Профактура се мора преузети, или на адреси повереника стечајног управника Невенке Ћирић, ул. Старо Сајмиште број 29, или путем електронске поште gpradst@gmail.com, сваког радног дана у периоду од 09:00 до 15:00 часова, уз обавезну најаву поверенику стечајног управника. Крајњи рок за преузимање профактуре је до 15:00 часова дана **23.03.2021**. године; Крајњи рок за уплату и преузимање продајне документације је до **23.03.2021. године**
2. уплате **депозит** у означеном износу на текући рачун стечајног дужника број **160-926937-61** отворен код **„**Banca Intesa“ а.д. Београд**,** или положе неопозиву првокласну банкарску гаранцију наплативу на први позив, закључно са **25.03.2021. године**). У случају да се као депозит положи првокласна банкарска гаранција, оригинал исте се ради провере мора доставити **искључиво лично** Служби финансија Агенције за лиценцирање стечајних управника, Београд, Теразије 23, VI спрат, најкасније до **25.03.2021.** године до 14 часова по београдском времену. У обзир ће се узети само банкарске гаранције које пристигну на назначену адресу у назначено време. Банкарска гаранција мора имати **рок важења до** **28.05.2021. године**. У случају да је проглашени Купац депозит обезбедио банкарском гаранцијом, исти мора уплатити износ депозита уплатом на рачун стечајног дужника у року од **2 радна дана** од дана пријема обавештења о прихватању понуде, а пре потписивања купопродајног уговора, након чега ће му бити враћена гаранција;
3. потпишу изјаву о губитку права на враћање депозита. Изјава чини саставни део продајне документације;

Имовина се купује у виђеном стању и може се разгледати након откупа продајне документације, сваким радним даном од 10:00 до 14:00 часова, а најкасније до **25.03.2021. године** (уз претходну најаву поверенику стечајног управника).

Најкасније до **29.03.2021. године** до **15:00** часова, потенцијални купци ради правовремене евиденције, морају предати поверенику Агенције за лиценцирање стечајних управника на адреси Старо Сајмиште бр.29, Нови Београд: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), уредно овлашћење за заступање уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** **одржаће се дана 01.04.2021. године у 12:00 часова** на следећој адреси: **Агенција за лиценцирање стечајних управника - Центар за стечај, Београд, Ул. Теразије бр. 23, III спрат, Симпо сала. (бр. 301)**

Регистрација учесника почиње два сата пре почетка јавног надметања, а завршава се 10 минута пре почетка јавног надметања, односно у периоду од 10:00 до 11:50 часова, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од **два радна дана** од дана јавног надметања, а пре потписивања купопродајног уговора, након чега ће му бити враћена гаранција.

Закључењу уговора приступа се у року од **3 радна дана** од дана одржавања јавног надметања**,** под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **8 дана** од дана закључења уговора.

Ако проглашени купац одбије да потпише уговор или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произлазе из закључења купопродајног уговора у целости сноси купац.

***Напомена: Није дозвољено достављање оригинала банкарске гаранције пошиљком (обичном или препорученом), путем факса, mail-a или на други начин, осим на начин прописан у тачки 2. Услова за стицање права за учешће из овог огласа. Стечајни управник напомиње да ће у складу са епидемиолошким мерама учесницима пре јавног надметања бити мерена телесна температура, те да су учесници дужни да се у току регистрације и јавног надметања придржавају свих епидемиолошких мера прописаних одлукама Кризног штаба Владе Републике Србије.***

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („*Сл. гласник РС*“, бр. 51/2009 и 95/2013), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају проглашеном купцу банкарска гаранција ће бити наплаћена у року који је предвиђен огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Oвлашћено лице: Повереник Невенка Ћирић, телефон 011/3232-633, mail: gpradst@gmail.com